Patrícia Príhodová

ŠŤASTNÝ ALEBO SMUTNÝ?

Ukážka z elektronickej knihy

Keď mi začneš prednášať, prestanem ťa počúvať.

Keď hovoríš negatívne o mojich priateľoch, nemám ťa rada.

Spôsob, akým sa obliekam, vyjadruje moju nezávislosť!

Nepýtaj sa príliš veľa otázok...

Niekedy ani sám nepochopím svoje emócie!

Bojím sa toľkých očakávaní, ktoré sa odo mňa vyžadujú...

Som zvedavý, či mi to tentoraz dovolíš.

Ako emócie ovplyvňujú moju náladovosť

Byť človekom je emocionálny zážitok – všetci máme svoje chvíle šťastia, smútku, hnevu, depresie, úzkosti a mnohých iných pocitov. Prečo sú niektoré pocity ťažšie zvládnuteľné ako iné? Možno si práve vo veku, keď dospievaš a môžeš sa zaoberať množstvom emocionálnych pocitov a rôznych osobných hodnôt. V jednej minúte sa môžeš cítiť skvelo a ďalšia už môže priniesť smútok. Každý ma nejaký vzťah s inými ľuďmi, svojou rodinou a kamarátmi. Tento druh posunu emócií v náladách je v poriadku. Emócie a pocity nie sú ani dobré ani zlé, jednoducho sú!

Ale prečo sú niektoré pocity ťažšie zvládnuteľné ako iné?

Tento netradičný knižný formát ti prináša riešenie, ako je možné zmeniť niektoré myšlienkové návyky a vytvoriť pozitívnejší pohľad na svet prostredníctvom série podporných, prekvapivých a pútavých básničiek. Toto literárne dielo vo veršoch ti môže napomôcť rozpoznať vlastné správanie, emócie a telesné vnemy. Na konci každej básne máš možnosť vytvoriť si vlastný zápisník svojich pocitov a nálad alebo vidieť svoje emócie a nálady s realistickejšími pomenovaniami.

Stránky tejto knihy by ťa chceli inšpirovať a napomôcť ti presedlať zo sedadla spolujazdca do sedadla vodiča vlastných pocitov.

Prajem ti veľa šťastia na ceste vlastného sebapoznávania!

Patrícia Príhodová

Autorka

Identita

Súčasné správanie mladých spôsobuje, že začínam báť sa,

rovnaké účesy, mejkap, názory a len hlavne - podobať sa!

Byť cool a ukazovať sa ostatným v rôznych pózach na nete,

sledovať komenty a nápady blogerov ma každodenne metie.

Niekedy ani neviem, či naozaj súhlasím a zdieľam pocity totožné,

rozmýšľam, prečo všetci chcú byť rovnakí a ako je to v svete možné?

Oslavovať a obdivovať vraj mám čudné trendy a na Instagrame obrázky,

ale realita je predsa iná, tak prečo sa jej ľudia boja a nasadzujú si masky?

Kto nejde s prúdmi a nie je „in“, toho vedia i spolužiaci riadne ponížiť.

„To čo máš oblečené a nevidel si ten film?!“ s úškrnom mu môžu ublížiť.

Preto aj ja hrám niekedy tú hru a zabúdam, čo srdce mi káže

a často vlastné prejavy potláčam alebo ich iný nový trend vymaže.

Až neskôr chápem, že hrať sa na niekoho vôbec nie je cesta ku sláve,

iba to brzdí môj potenciál, ako keď stroskotanec ku brehu pláve.

Je veľmi dôležité pochopiť svoju personalitu a talent jedinečný.

Veď každý z nás je unikát, rastie a vyvíja sa v čase, ktorý nie je večný.

Veľa faktorov na človeka vplýva a každá osobnosť sa mení.

Je len na ňom, ktorá cesta ho rozvinie alebo negatívne zmení.

Podporovať a vážiť si rôznorodosť druhých je lepšie než ich raniť,

je dôležité chápať, že je tu rebríček hodnôt a iné kultúry nehaniť!

Spoznaj sám seba!

Môj osobný priestor k sebaskúmaniu. Vytvor si vlastný zápisník svojich pocitov a nálad.

Napíš krátku esej o sebe, ktorá ťa najlepšie vystihuje. Rozpíš sa napríklad o svojej jedinečnosti o svojich silných stránkach, túžbach alebo o oblastiach v ktorých by si sa chcel zlepšiť.

Empatia

Niekedy objavím, že do ľudských citov sa viem vžiť a ich pochopiť.

Je to ako skrytý talent, ktorý vie neverbálne signály uchopiť.

Ako keby si niekto obul topánky druhých a od skrýše našiel kľúč.

Hovorí sa tomu empatia, schopnosť prijať a odoslať dôvery lúč.

Ťažko sa popisuje táto vlastnosť čítať pravdu ľuďom z tváre,

žeby to bol inštinkt tajný konať nezištne, ak je niekto v nepráve?

K empatii môže dôjsť medzi dvoma ľuďmi aj bez slov – mlčky,

je to skôr proces pochopenia duše a mysle bez racionálnej slučky.

Zručnosť cítiť bolesť i radosť tých druhých niektorí dostali do vienka,

keďže sa to ale nedá skúmať, nie vždy ju prijíma všeobecná mienka.

Avšak ľudia s rovnakými vibráciami a energiou si cestu k sebe vytvoria,

a už to nebude iba niečo abstraktné, ale krásnu synergiu si stvoria.

Empatia je vraj dôležitý faktor pre silnú interakciu ľudského rodu

a aj psychológovia tvrdia, že je v biologickej výbave nášho zrodu.

Veď správne prijať pocity a pozerať sa na svet očami iných ľudí

prináša pochopenie a krásny okamih, ktorý súlad do životov vlúdi.

Prijmi úlohu byť empatický vo vzťahu k iným

a počúvaj svoj inštinkt, ako sa druhí cítia.

Koniec ukážky

Table of Contents

Titulná strana

Prečo sú tínedžeri takí náladoví?

Identita

Empatia